Iḥeddaden, Tawrirt Ɛemṛus, Igfilen. Tudrin-is ɛlayit nezzeh, zzint d isuraz i udrar n « Uẓru n Ṭhur » yettwasnen s ccbaḥa-s d tmuɣli-s yeflen akkin i Tizi-Uzzu, d Bgayet. D adeg yettwasnen aṭas, ttasen-d ɣur-s imerriyen deg yal tama. Am wakken tettwassen temnaḍt-a s tliwa d leɛwanṣer n waman isemmaḍen iẓidanen id-itekken seg yidurar-nni. D tamnaḍt idyefkan wid iqedcen i teqbaylit, ladɣa aḥric n tẓuri gar-asen : Igrawen : Abranis d At Yellilten, Ṭaleb Rabeḥ, Massa Bucafa, d ugrawliw ameqqran Muḥend Ameẓyan At Caɛlal.